बाढ़ क्षेत्र में मदद कार्य के लिए करीब 20 बचाव दलों को तैनात किया गया है. राष्ट्रीय आपदा प्रबंधन की प्रवक्ता तृप्ति पारुले के मुताबिक, "हम नहीं के बराबर मौत की तरफ लक्ष्य कर रहे हैं. यही हमारी प्राथमिकता है. हजारों लोगों को सुरक्षित ठिकानों पर पहुंचाने का काम शुरू हो गया है. लोगों को खाना और पानी मुहैया कराया जा रहा है.'' भारत में साल के इस समय ताकतवर तूफान को 'महाचक्रवात' का दर्जा दिया जाता है. उसके बाद 'बहुत गंभीर' और फिर 'गंभीर' चक्रवात का दर्जा आता है. पाइलिन तूफान के दौरान हवाएं 200 किलोमीटर प्रति घंटे की रफ्तार से चल रही थीं. तूफान के दौरान बड़े बड़े पेड़ जड़ से उखड़ गए. तेज हवाओं में ट्रक पलट गए और बिजली सप्लाई ठप हो गई. 1999 में ओडिशा में आए एक तूफान में 8,000 लोगों की मौत हुई. तूफान से उबरने में सालों लग गए.